S-6053/2023

Mál þetta, sem dómtekið var 12. desember 2023, var höfðað með ákæru lögreglustjórans á höfuðborgarsvæðinu, dagsettri 10. október sama ár, á hendur B-kk-þgf M-kk-þgf B-kk-þgf, kennitala [...], [...], Reykjavík, „fyrir eftirtalin brot framin í Reykjavík á árinu 2022:1. Fyrir líkamsárás, með því að hafa að morgni sunnudagsins 16. janúar 2022 utandyra við [...]í Reykjavík, veist með ofbeldi að A, kt. [...], með því að slá hann nokkrum sinnum í andlitið vinstra megin, allt með þeim afleiðingum að A hlaut mar og yfirborðsáverka í andliti, meðal annars við vinstri augabrún, og mar og yfirborðsáverka í hársverði.

M. 0-x-x- 2022-

[...]

Telst þetta varða við 217. gr. almennra hegningarlaga nr. 19/1940.

2. Fyrir líkamsárás, með því að hafa laugardaginn 7. maí 2022 innandyra að [...] í Kópavogi, veist með ofbeldi með óþekktum aðila að B, kt. [...] á heimili hans að [...], með því að slá í líkama og höfuð hans og í framhaldinu skorið í bak B með hníf, allt með þeim afleiðingum að hann hlaut 6 langar og djúpar rispur á bakinu, yfirborðsáverka á höfði, brjóstkassa, efri- og neðri útlimum.

M. 0-x-x- 2022-

[...]

Telst þetta varða við 217. gr. almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar. Þá er gerð krafa um hnífur verði gerður upptækur sem lögregla lagði hald á, sbr. ákæruliður 2, sbr. 37. gr. vopnalaga nr. 16/1998.“

Ákæra var birt 9. nóvember 2023 og málið var þingfest 1. desember sama ár. Við fyrir-töku málsins 12. sama mánaðar játaði ákærði skýlaust sök samkvæmt ákæru. Þá er játn-ingin studd sakargögnum. Sannað er með játningu ákærða og öðrum gögnum málsins að ákærði er sekurum þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og að þóknun skipaðs verjanda greiðist úr ríkissjóði.

Ákærði er fæddur í [...] og samkvæmt sakavottorði gekkst hann undir sátt hjá lög-reglustjóra 18. desember 2020 vegna umferðarlagabrota. Þá var ákærða með dómi Lands-réttar [...] 2023, í máli nr. [...]/2023, gert að sæta tíu mánaða skilorðsbundnu fangelsi til tveggja ára vegna sérstaklega hættulegra líkamsárása, brots gegn valdstjórninni, varslna á fíkniefnum, auk vímuefna- og sviptingaraksturs. Var dómurinn staðfesting á dómi Héraðsdóms Reykjavíkur sem var uppkveðinn [...] 2022. Samkvæmt framangreindu ber nú að fara með ákvörðun refsingar ákærða sem hegningarauka við eldri skilorðsdóm er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrra málinu, sbr. 60. og 78. gr. í almennum hegningarlögum. Ákærða til málsbóta verður litið til ungs aldurs hans og skýlausrar játningar fyrir dómi. Tafir urðu á meðferð málsins fyrir útgáfu ákæru og horfir það til mildunar. Að öllu framangreindu virtu verður ekki hróflað við framangreindum skilorðsdómi og verður ákærða ekki gerð frekari refsing.

Með vísan til 37. gr. vopnalaga nr. 16/1998 verður ákærða gert að sæta upptöku á hald-lögðum hnífi, eins og nánar greinir í dómsorði.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu alls sakarkostnaðar. Til þess kostn-aðar tel st þóknun skipaðs verjanda ákærða, I-kvk-ef L-kvk-ef B-kvk-ef lögmanns, vegna vinnu fyrir dómi sem þykir út frá eðli og umfangi máls hæfilega ákveðin 250.000 krónur, að meðtöldum virðisaukaskatti. Þá verður ákærða gert að greiða þóknun til fyrri tilnefnds verjanda á rannsóknarstigi, Ó-kvk-ef H-kvk-ef G-kvk-ef lögmanns, sem þykir út frá eðli og umfangi máls hæfilega ákveðin 90.396 krónur, að meðtöldum virðisauka-skatti. Þessu til viðbótar verður felldur á ákærða útlagður kostnaðar samkvæmt yfirliti ákæruvaldsins, 38.716 krónur, en annar sakarkostnaður sem tilgreindur er á yfirlitinu varðar kostnað vegna rannsóknar umferðarlagabrota sem búið er að fella á ákærða sam-kvæmt fyrrgreindum dómi Landsréttar.

Af hálfu ákæruvaldsins flutti málið J-kk-nf K-kk-nf aðstoðarsaksóknari vegna E-kk-ef L-kk-ef aðstoðarsaksóknara.

D-kk-nf K-kk-nf héraðsdómari kveður upp dóm þennan.

Dómsorð :

Ákærða, B-kk-þgf M-kk-þgf B-kk-þgf, er ekki gerð frekari refsing.

Ákærði sæti upptöku á hnífi sem lögregla lagði hald á við rannsókn máls nr. 007- 2022-[...].

Ákærði greiði samtals 379.112 krónur í sakarkostnað til ríkissjóðs og er þar innifalin þóknun skipaðs verjanda hans, I-kvk-ef L-kvk-ef B-kvk-ef lögmanns, 250.000 krónur, og þóknun til tilnefnds verjanda ákærða á rannsóknarstigi, Ó-kvk-ef H-kvk-ef G-kvk-ef lögmanns, 90.396 krónur.

D-kk-nf K-kk-nf